**JUNGTINIO**

**MOLĖTŲ RAJONO SAVIVALDYBĖS JAUNIMO REIKALŲ TARYBOS IR**

**ZARASŲ RAJONO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2023-10-16 Nr.V4-18

Molėtai

Posėdis įvyko 2023 m. spalio 17 d. 12.00 val., Zarasų rajono savivaldybėje, adresu Sėlių a. 22, Zarasai

Posėdžio pirmininkė – Molėtų rajono savivaldybės jaunimo reikalų tarybos pirmininkė Vaida Saugūnienė.

Posėdžio sekretorė – Vilma Bačiulė.

Dalyvavo: Molėtų rajono savivaldybės jaunimo reikalų tarybos (toliau - MJRT) nariai -Emilija Aliukonytė, Modestas Kuncevičius, Viktorija Liubertienė, Vaidas Mickevičius, Adas Oleinik, Giedrė Petrauskaitė, Vaida Saugūnienė. Nedalyvavo: Simonas Bogušinskas, Lina Dieninė, Danielė Čereškaitė, Jolita Čimbarienė, Ugnė Vytaitė.

Dalyvavo: Zarasų rajono savivaldybės jaunimo reikalų tarybos (toliau – ZJRT) nariai – Vytautas Eidėjus, Irena Gaigalienė, Erikas Černovas, Nijolė Bikulčienė, Natas Gudelis, Vera Plotnikova, Nedas Vaitkūnas. Nedalyvavo: Miglė Jankauskienė, Aurelijus Banys, Karolis Gika, Austė Podolskė, Austėja Subatytė.

DARBOTVARKĖ:

1. Molėtų rajono savivaldybės jaunimo reikalų tarybos gerosios patirties pavyzdžiai. Pranešėja – Vilma Bačiulė.
2. Zarasų rajono savivaldybės jaunimo reikalų tarybos gerosios patirties pavyzdžiai. Pranešėja – Julija Goštautaitė-Adomavičienė.
3. Kiti klausimai.
4. **SVARSTYTA.** Molėtų rajono savivaldybės jaunimo reikalų tarybos gerosios patirties pavyzdžiai.

V. Bačiulė pristato jaunimo politiką Molėtų rajono savivaldybėje. Aptaria bendrąją, statistinę rajono informaciją, jaunimo skaičių Molėtų rajone, pasidalina patirtimi apie jaunimo politikos priemonių programavimą. Pristato jaunimo reikalų tarybos narių sudėtį, aptaria reikšmingiausius jaunimo reikalų tarybos darbus per pastaruosius trejus metus.

V. Bačiulė papasakoja, kokias programas savivaldybė yra parengusi jaunimui (iniciatyvos, skatinimo už pasiekimus programą, verslumo programą, savanorišką tarnybą, vasaros užimtumo ir integracijos į darbo rinką programą, savanorystės meniu katalogą, dalyvaujamąjį biudžetą, paramą pirmam būstui įsigyti). Atsako į klausimus apie Savanorystės meniu katalogą, dalyvaujamojo biudžeto modelį, mokinių skatinimo už pasiekimus programą, trūkstamų specialistų pritraukimo programą.

**NUTARTA:** Teikti konsultacijas Zarasų rajono savivaldybei dėl Savanorystės meniu katalogo.

1. **SVARSTYTA.** Zarasų rajono savivaldybės jaunimo reikalų tarybos gerosios patirties pavyzdžiai.

Julija Goštautaitė-Adomavičienė pristato jaunimo politiką Zarasų rajono savivaldybėje. Aptaria bendrąją, statistinę rajono informaciją, jaunimo ir mokinių skaičių Zarasų rajone, pasidalina patirtimi apie jaunimo politikos priemonių programavimą. Pristato Zarasų rajono savivaldybės jaunimo reikalų tarybos narių sudėtį, aptaria reikšmingiausius jaunimo reikalų tarybos darbus per pastaruosius dvejus metus.

Julija Goštautaitė-Adomavičienė papasakoja, kokias programas savivaldybė yra parengusi jaunimui (jaunimo savanoriška tarnyba, vasaros užimtumo ir integracijos į darbo rinką programa, mokyklų dalyvaujamąjį biudžetą, atvirų jaunimo centrų ir jaunimo erdvių finansavimas). Atsako į klausimus apie jaunų gydytojų pritraukimo į rajoną klausimą, paslaugų prieinamumą kaimiškųjų vietovių jaunimui.

**NUTARTA:** Tęsti bendradarbiavimą su Zarasų rajono savivaldybės jaunimo reikalų taryba, dalintis gerosios patirties pavyzdžiais.

1. **SVARSTYTA.** Kiti klausimai.

MJRT lankėsi pirmoje Lietuvoje alternatyvioje mokykloje “Įgūdžių laboratorija”, kuri skirta jaunų žmonių bendruomenei, jų asmeniniams darbiniams ir socialiniams įgūdžiams formuoti. MJRT diskutavo su mokyklos darbuotojais apie bendradarbiavimo galimybes, ,įsitraukimą į projektines veiklas.

MJRT lankėsi Zarasų atvirame Jaunimo centre, apžiūrėjo patalpas, susipažino su įgyvendintais projektais ir vykdomomis ir planuojamomis veiklomis.

**NUTARTA:** Ieškoti bendradarbiavimo būdų su alternatyvia mokykla “Įgūdžių laboratorija” dėl Molėtų rajono jaunų žmonių įtraukimo į stovyklas.

Posėdžio pirmininkė Vaida Saugūnienė

Posėdžio sekretorė Vilma Bačiulė